සෑම ක්ෂේත්‍රයකම ප්‍රගතියක් ලබා තිබෙන බව පෙන්වා දෙන ඒ මහතා රට සංවර්ධනය මෙන්ම ජනතාවගේ ජීවනෝපාය ශක්තිමත් කිරීම වෙනුවෙන් ජනාධිපති මහින්ද රාජපක්ෂ මහතා ප්‍රමුඛ වත්මන් රජය වැඩසටහන් රැසක් ක්‍රියාත්මක කර තිබෙන බවද සඳහන් කරයි.ඇමැතිවරයා මේ බව ප්‍රකාශ කළේ ඇෆ්ගනිස්ථානය, ජර්මනිය, මාලදිවයින ඇතුලු රටවල් එකොළහකට තානාපතිවරුන්, මහකොමසාරිස්වරුන් සහ රාජ්‍ය තාන්ත්‍රික නිලධාරීන් ලෙස පත්වීම් ලබා ශ්‍රී ලංකාවෙන් නික්ම යාමට නියමිත පිරිස සමඟ ආර්ථික සංවර්ධන අමාත්‍යාංශයේ දී පැවති විශේෂ සාකච්ඡාවේදීය.මෙහිදී වැඩිදුරටත් අඳහස් පළකරමින් ආර්ථීක සංවර්ධන ඇමැති බැසිල් රාජපක්ෂ මහතා සඳහන් කළේ පසුගිය මාසය තුළ ශ්‍රී ලංකාව ලැබූ අපනයන ආදායම අමෙරිකානු ඩොලර් බිලියන 1.67 ක් බවත් එය මෙතෙත් ශ්‍රී ලංකාව එක් මසක් තුළ ලැබු ඉහළම ආදායම බවත්ය.